আৰ এছ পি বিৰ জন্ম হয় ১৮৮৯ চনত প্ৰতিষ্ঠা কৰা দুটা পৃথক মহিলা সংগঠনৰ যোগেদি৷ ইয়াৰে প্ৰথমটো সংগঠন দ্য প্লুমেজ লীগ (The Plumage League), মহিলাৰ সাজসজ্জাত চৰাইৰ পাখি আৰু ছাল ব্যৱহাৰ কৰাৰ বিৰুদ্ধে জনমত গঢ়াৰ উদেশ্যেৰে মানচেষ্টাৰৰ দিদছবাৰিত এমিলি ৱিলিয়ামছন (Emily Williamson) নামৰ এগৰাকী মহিলাই নিজৰ ঘৰতে প্ৰতিষ্ঠা কৰিছিল৷ দ্বিতীয়টো সংগঠন ফাৰ, ফিন এণ্ড ফেডাৰ ফক (Fur, Fin and Feather Folk) প্ৰতিষ্ঠা কৰিছিল এলিজা ফিলিপ (Eliza Phillips),এটা লেমন (Etta Lemon) আৰু কেথৰিন হল (Catherine Hall) নামৰ মহিলা কেইগৰাকীয়ে৷ এই দুয়োটা সংগঠন ১৮৯১ চনত সংযুক্ত হৈ লণ্ডনত ছ’ছাইটি ফৰ দ্য প্ৰটেকশ্যন অফ বাৰ্ডছ (Society for the Protection of Birds in London) গঠন কৰে৷ ১৯০৪ চনত এই ছ’ছাইটিয়ে ৰ’য়েল চাৰ্টাৰ ( Royal Charter) লাভ কৰে৷

আৰ এছ পি বিৰ মূল সদস্য সকলোবোৰ সেইসময়ৰ মহিলাৰ ফেশ্বনৰূপে টুপীত চৰাইৰ ৰংবিৰঙী পাখিৰ ব্যৱহাৰৰ বিৰোধীতা কৰা মহিলাসকল আছিল৷ জন্মৰ সময়ত আৰ এছ পি বিৰ মূল উদেশ্য দুটা আছিল-


এই সংগঠন প্ৰতিষ্ঠা হোৱাৰ সময়ত মহিলাৰ টুপীত চৰাইৰ পাখিৰ ব্যাপকভাৱে ব্যৱহাৰ হৈছিল৷ তথ্য অনুসৰি ১৮৮৪ চনত ভাৰত আৰু ব্ৰাজিলৰ পৰা ইংলেণ্ডলৈ ৭০০০ bird-of-paradise ৰ পাখি আৰু ৪০০,০০০ ৰো অধিক অন্য চৰাইৰ পাখি আমদানি কৰা হৈছিল৷

১৮৯০ চনত এই সংগঠনে "Destruction of Ornamental-Plumaged Birds" নামেৰে প্ৰথমখন পত্ৰিকা প্ৰকাশ কৰে৷ এই পত্ৰিকাত বগলীৰ পাখিৰ ফেশ্বনত ব্যৱহাৰে চৰাইবিধৰ প্ৰতি নমাই অনা আশংকা প্ৰকাশ কৰে৷ পৰৱৰ্ত্তী সময়ত ১৮৯৭ ত প্ৰকাশ কৰা "Bird Food in Winter" শীতকালত সাজসজ্জাৰ বাবে ব্যৱহাৰ কৰা বেৰী য়ে চৰাইৰ খাদ্যউৎস ধ্বংস কৰাৰ বিষয়ে আলোকপাত কৰে আৰু কৃত্ৰিম ফল ব্যৱহাৰৰ প্ৰস্তাৱ আগবঢ়ায়৷ 

১৮৯৮ চনলৈ আৰ এছ পি বিৰ সদস্যসংখ্যা ২০,০০০ জনলৈ বৃদ্ধি পালে আৰু ১৮৯৭ বছৰটোতে সংগঠনটোৱে প্ৰায় ১৬,০০০ খন চিঠি আৰু ৫০,০০০ খন পত্ৰিকা বিতৰণ কৰে৷

সংগঠনটোৱে উচ্চ সমাজৰ কিছু আদৰণীয় মহিলাৰ সমৰ্থন লাভ কৰিবলৈ সক্ষম হয়৷ ইয়াৰ ভিতৰত পৰ্টলেণ্ডৰ ডাচ্ছেছ (Duchess of Portland, যি পৰৱৰ্ত্তীকালত আৰ এছ পি বিৰে প্ৰথম সভানেত্ৰী হয়) আৰু ছাৰাৱাকৰ ৰাণী (Ranee of Sarawak) উল্লেখযোগ্য৷

১৯০৪ চনত আৰ এছ পি বিয়ে ৰাজকীয় চাৰ্টাৰ (Royal Charter) লাভ কৰে৷ এই সময়ৰ ভিতৰতে সংগঠনটোৱে কাপোৰত চৰাইৰ পাখিৰ ব্যৱহাৰ বন্ধ কৰিবলৈ যুক্তৰাজ্যৰ সদনত আবেদনো দাখিল কৰে৷ 

১৯৬১ চনত সংগঠনটোৱে ইংলেণ্ডৰ বেডফৰ্ডশ্বায়াৰৰ ছেণ্ডিত মূল কাৰ্যালয় স্থাপন কৰে৷ এই সংগঠনৰ প্ৰতীক (logo) এভ’ছেট (Avocet) নামৰ চৰাইবিধ৷ এই প্ৰতীকটো পোনপ্ৰথমে ৰৱাৰ্ট গিলম’ৰে(Robert Gillmor) আৰ্হি তৈয়াৰ কৰিছিল৷

অৱদান
বাৰ্ডট্ৰেক
মূল বিষয়ববীয়া
ইতিহাস